Den katolske katedralen i Chongqing, bygd av msgr. Desflèches.
**Eugène-Jean-Claude-Joseph Desflèches** (født 13. februar 1814 i Jonage nær Lyon i Frankrike, død 8. november 1887 i Montbéton i Frankrike, kinesisk valgt navn: 范若瑟, pinyin: *Fàn Ruòsè*) var en katolsk prelat som var titularerkebiskop av Claudiopolis in Honoriade (1883–1887), apostolisk vikar av østlige Sichuan (1856–1883), og titularbiskop av Sinitis (1840–1883).

Liv og virke
------------

### Bakgrunn

Joseph Desflèches var fetter til fader Gaspard Deguerry, sogneprest for *la Madeleine*, som ble skutt under Pariserkommunen. Desflèches studerte ved Maîtrise Saint-Pierre de Lyon, og ved forberedelsesseminaret i Verrières og ved presteseminaret i Aix-en-Provence, og til slutt ved presteseminaret i Grenoble.

### Kinamisjonær, biskop

Desflèches ble presteviet for La Société des Missions Etrangères den 23. desember 1837. Den 18. mars 1840 ble han utnevnt av pave Gregor XVI til titularbiskop av Sinitis. Den 28. april 1844 ble han bispeviet av Jacques-Léonard Pérocheau og ble titularbiskop av Maxula Prates.

Den 2. april 1856, da Pius IX var blitt pave, ble han utnevnt til apostolisk vikar for Østre Sichuan. Pave Pius IX instruerte biskop Joseph Desflèches og å innsette en vikar i det tibetanske Lhasa; han valgte biskop Thomine-Desmazures. 

Desflèches tok imot den forskningsreisende lazaristpater Évariste Huc, og senere Francis Garniers ekspedisjon, hvis medlemmer hvilte ut noen dager på vei til Indokina, med hjertet til Ernest Doudart de Lagrée, deres opprinnelige ekspedisjonsleder som nylig hadde dødd. Medlemmene av ekspedisjonen og deres annamesiske vakter måtte tåle folkemengdens fiendtlige holdning.[] *La Société des Missions Etrangères* hadde fått et område i Chongqing (Tchongking) fra kinesiske mandariner i 1860, som kompensasjon for tidligere ødelagte misjonsstasjoner. Biskop Desflèches lot bygge høye murer rundt anlegget for å beskytte misjonen. 

Imidlertid forårsaket andre antikristne bølger alvorligere forstyrrelser: Fader Eyraud ble fengslet, og prestene Mabileau og Rigaud ble myrdet i Youyang; prestene Hue og Tay ble drept i Kien-kiang i 1873. Misjonen i Kiang-pe, med dens kristne landsby, ble ødelagt 8. mars 1876. 

Desflèches ble beskyldt de kinesiske myndigheter i Sichuan for innblanding i kinesiske anliggender, og det gikk brev fra dem i 1877 og 1878 som ba den franske regjering, representert ved Brenier de Montmorand, om å forlate Kina. Biskop Desflèches prøvde å renvaske seg i Roma og Paris, men til slutt ble fader Eugène-Paul Coupat utnevnt til koadjutor for biskop Desflèches i 1882. Han trakk seg tilbake fra embetet den 11. februar 1883, og ble da etterfulgt av Coupat. 

Den 20. februar 1883 ble han utnevnt av pave Leo XIII til titularerkebiskop av Claudiopolis in Honoriade. Han døde 8. november 1887.

Episkopalgenealogi
------------------

Hans episkopalgenealogi er:

* Erkebiskop François de Bovet (1745–1838)
* Biskop Jacques-Léonard Pérocheau (1787–1861) \*bispeviet 1818
* Biskop *Eugène-Jean-Claude-Joseph Desflèches* (1814-1887) \*1844

Referanser
----------

1. ↑   Autorités BnF, oppført som Eugène Jean Claude Desflèches, BNF-ID 16208984m[Hentet fra Wikidata]
2. 1 2  Ritzler, Remigius; Sefrin, Pirminus (1968). *Hierarchia Catholica medii et recentioris aevi sive summorum pontificum, S. R. E. cardinalium, ecclesiarum antistitum series... A pontificatu Pii PP. VII (1800) usque ad pontificatum Gregorii PP. XVI (1846)* **(latin)**. Volume VII. Monasterii: Libr. Regensburgiana. s. 347.
3. 1 2  *Hierarchia catholica Medii et recentioris aevi... A Pontificatu PII PP. IX (1846) usque ad Pontificatum Leonis PP. XIII (1903)* **(latin)**. Volume VIII. Il Messaggero di S. Antonio. 1978. s. 209.
4. 1 2 3 4 5 6 7 8  Cheney, David M. «Archbishop Eugène-Jean-Claude-Joseph Desflèches, M.E.P.». *Catholic-Hierarchy.org*. Besøkt 25. mars 2018.
5. ↑  Cheney, David M. «Archdiocese of Chongqing [Chungking]». *Catholic-Hierarchy.org*. Besøkt 25. mars 2018.
6. ↑  Chow, Gabriel. «Metropolitan Archdiocese of Chongqing 重慶». *GCatholic.org*. Besøkt 25. mars 2018.
7. ↑  Louis Wei Tsing-sing, *La Politique missionnaire de la France en Chine (1842-1856)*, Paris, Nouvelles Éditions latines, 1960, s.|542 sq (thèse de doctorat présentée en 1957)
8. ↑  www.catholic-hierarchy.org desf.html, lest 23. november 2021

Litteratur
----------

* J. M. J. Bouillat, *Mgr Desflèches, vicaire apostolique du Su-Tchuen oriental (1814-1886 [sic])*, i *Le Contemporain*, éd. de la Bonne Presse, Paris, 1898.

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** BNF **·** BNF (data)
 |